Datum: 2. 6. 2021

**ZADEVA: *Odgovori na vprašanja 4***

**ZVEZA: Aglomeracije 3 - gradnja**

Spoštovani,

posredujemo vam odgovore na vprašanja gospodarskih subjektov za javno naročilo »**ODVAJANJE IN ČIŠČENJE ODPADNE VODE NA OBMOČJU VODONOSNIKA LJUBLJANSKEGA POLJA – DEL 3: DOGRADITEV JAVNE KANALIZACIJE V AGLOMERACIJAH NAD 2000 PE V MOL: OBMOČJA ŠT. 4 – DEL, 12, 13.2 – 13.3. DEL, 14.2. DEL, 15, 16, 17, 22, 26 2. DEL**«, ki smo jih prejeli preko Portala javnih naročil.

1. **VPRAŠANJE** (Datum prejema: 28.05.2021   07:32)**:**

Spoštovani!   
Za spodnje postavke prosimo za pojasnila:   
1. Dobava in polaganje kanalizacijskih rebrastih PVC cevi premera 300mm s potrebnimi fazonskimi komadi in tesnilnimi gumami. Trdnostni razred cevi SN 10. m 21,00 - REBRASTE PVC CEVI SN10 NE OBSTAJAJO, KAKŠNE CEVI NAJ UPOŠTEVAMO?   
Dobava in polaganje kanalizacijskih rebrastih PVC cevi premera 1000 mm s potrebnimi fazonskimi komadi in tesnilnimi gumami. Trdnostni razred cevi SN 10. m 6,00 - REBRASTE PVC CEVI SN10 NE OBSTAJAJO, KAKŠNE CEVI NAJ UPOŠTEVAMO?   
Dobava in polaganje kanalizacijskih rebrastih PVC cevi premera 160mm s potrebnimi fazonskimi komadi in tesnilnimi gumami. Trdnostni razred cevi SN 10. m 24,00 - REBRASTE PVC CEVI SN10 NE OBSTAJAJO, KAKŠNE CEVI NAJ UPOŠTEVAMO?   
Dobava in polaganje kanalizacijskih rebrastih PVC cevi premera 110mm s potrebnimi fazonskimi komadi in tesnilnimi gumami. Trdnostni razred cevi SN 10. m 6,00 - REBRASTE PVC CEVI SN10 NE OBSTAJAJO, KAKŠNE CEVI NAJ UPOŠTEVAMO?   
Dobava in polaganje kanalizacijskih rebrastih PVC cevi premera 75mm s potrebnimi fazonskimi komadi in tesnilnimi gumami m 4,00 - REBRASTE PVC CEVI SN10 NE OBSTAJAJO, KAKŠNE CEVI NAJ UPOŠTEVAMO?   
Dobava in položitev gibljivih PVC cevi za kable in ostale povezave fi 75mm. Cevi se vgradi talno ploščo ali estrih. m1 32,00 - ALI JE MIŠLJENA (npr.) STIGMAFLEX CEV?

ODGOVOR:

Odgovori na vprašanja 1 – 5: Uporabijo naj se cevi skladno s standardom SIST EN 13476-1:2018, trdnostni razred SN8.

Odgovor na zadnje vprašanje: Mišljena je zaščitna cev PVC, notranji premer 60mm. Lahko se uporabi tudi Stigmaflex, če ustreza polaganju za v beton.

V vsakem primeru pa naročnik poudarja, da za vsa določila dokumentacije v zvezi z oddajo javnega naročila velja, da je kakršna koli navedba določene izdelave ali izvora ali določenega postopka, značilnega za proizvode ali storitve določenega gospodarskega subjekta, ali blagovne znamke, patenta, tipa ali določenega porekla ali proizvodnje, namenjena zgolj natančnemu in razumljivemu opisu predmeta naročila in za te navedbe velja, da lahko gospodarski subjekti ponudijo enakovredno.

1. **VPRAŠANJE** (Datum prejema: 28.05.2021   13:19)**:**

Spoštovani!   
Prosimo za objavo detajla za postavko:   
6682 - Nabava, montaža in vgradnja venca pokrova ter litoželezni pokrov za vakuumski jašek, umeščen v povoznih površinah (tesnenje izdelati po detajlu) kos   
Hvala.

ODGOVOR:

Prilagamo detajl pokrova.

1. **VPRAŠANJE** (Datum prejema: 28.05.2021   14:00)**:**

Glede izbire črpalk se odgovorili: "Črpalke naj se izvedejo z sistemom Xylem Flygt tip SmartRun."  
V tem primeru je potrebno prilagoditi popis elektro del, saj je tehnično neustrezen, ker nekatere postavke niso več potrebne. Prosimo za posodobitev popisa del.

ODGOVOR:

Črpalke morajo delovati po sistemu kot ga omogoča Xylem Flygt SmartRun, bodisi s tipskim modulom ali v okviru krmilnega sistema črpališča. Posodobitev popisa ni potrebna.

V vsakem primeru pa naročnik poudarja, da za vsa določila dokumentacije v zvezi z oddajo javnega naročila velja, da je kakršna koli navedba določene izdelave ali izvora ali določenega postopka, značilnega za proizvode ali storitve določenega gospodarskega subjekta, ali blagovne znamke, patenta, tipa ali določenega porekla ali proizvodnje, namenjena zgolj natančnemu in razumljivemu opisu predmeta naročila in za te navedbe velja, da lahko gospodarski subjekti ponudijo enakovredno.

1. **VPRAŠANJE** (Datum prejema: 31.05.2021   07:11)**:**

Pozdravljeni,  
prosimo da postavko številka 6301 Izdelava odcepov za HP bolj točno definirate in sicer da določite dolžino potrebnega hišnega priključka ter število priključkov kateri se bodo izvedli v zelenici oz. v utrjenih površinah.

ODGOVOR:

Gravitacijska kanalizacija: povprečna dolžina odcepov za hišne priključke je 6 m. Število odcepov z jaški na povoznih površinah je razvidno iz postavke:6304 in na ne-povoznih površinah iz postavke: 6305.

Vakuumska kanalizacija: Upošteva naj se povprečna dolžina odcepa vakuumskega priključka od vakuumskega jaška do vakuumskega kanala v dolžini 6 m.

Število vakuumskih jaškov, ki so predvideni za izvedbo v utrjenih površinah, je enako številu v postavki »6177 - Nabava, montaža in vgradnja venca pokrova ter litoželezni pokrov za vakuumski jašek« ostali vakuumski jaški so predvideni v izvedbi s pohodnim pokrovom v zelenici.

1. **VPRAŠANJE** (Datum prejema: 31.05.2021   07:32)**:**

Spoštovani,  
prosimo vas da iz postavk 6512, 6513, 6514, 6515, 6516 in 6517 v CENIKU izvzamete, da mora ponudnik v tej fazi oceniti vrednost instalacijskih del na omrežjih v katere lahko posegajo samo pooblaščeni upravljavci komunalnih vodov, saj je v tej fazi nemogoče oceniti vrednost njihovih del v primeru morebitne prestavitve.

lep pozdrav

ODGOVOR:

##### Predlog cen naročnika:

|  |  |  |
| --- | --- | --- |
| 6512 - Prestavitve obstoječega vodovoda skladno z načrtom PZI v kolikor ni možna ustrezna zaščita. Vse v skladu z navodili upravljavcev komunalnih vodov. V ceni so zajeta vsa pripravljalna, gradbeno obrtniška, inštalacijska in zaključna dela in izdelava PZI projekta. Obračun po m1 prestavljenega voda. | m1 | 125 |
| 6513 - Prestavitve obstoječega plinovoda skladno z načrtom PZI v kolikor ni možna ustrezna zaščita. Vse v skladu z navodili upravljavcev komunalnih vodov. V ceni so zajeta vsa pripravljalna, gradbeno obrtniška, inštalacijska in zaključna dela in izdelava PZI projekta. Obračun po m1 prestavljenega voda. | m1 | 125 |
| 6514 - Prestavitve obstoječih telekomunikacijskih vodov skladno z načrtom PZI v kolikor ni možna ustrezna zaščita. Vse v skladu z navodili upravljavcev komunalnih vodov. V ceni so zajeta vsa pripravljalna, gradbeno obrtniška, inštalacijska in zaključna dela in izdelava PZI projekta. Obračun po m1 prestavljenega voda. | m1 | 90 |
| 6515 - Prestavitve obstoječih elektroenergetskih vodov skladno z načrtom PZI v kolikor ni možna ustrezna zaščita. Vse v skladu z navodili upravljavcev komunalnih vodov. V ceni so zajeta vsa pripravljalna, gradbeno obrtniška, inštalacijska in zaključna dela in izdelava PZI projekta. Obračun po m1 prestavljenega voda. | m1 | 100 |
| 6516 - Prestavitve obstoječih vodov javne razsvetljave skladno z načrtom PZI v kolikor ni možna ustrezna zaščita. Vse v skladu z navodili upravljavcev komunalnih vodov. V ceni so zajeta vsa pripravljalna, gradbeno obrtniška, inštalacijska in zaključna dela in izdelava PZI projekta. Obračun po m1 prestavljenega voda. | m1 | 60 |
| 6517 - Prestavitve obstoječegaga kanala DN 250-300 skladno z načrtom PZI v kolikor ni možna ustrezna zaščita. Vse v skladu z navodili upravljavcev komunalnih vodov. V ceni so zajeta vsa pripravljalna, gradbeno obrtniška, inštalacijska in zaključna dela in izdelava PZI projekta. Obračun po m1 prestavljenega voda. | m1 | 250 |

1. **VPRAŠANJE** (Datum prejema: 31.05.2021   08:21)**:**

Spoštovani,  
v popisih del za Črpališče LIVADA imate predvidene pilote CFA premera 60 cm.  
POd 12\_1\_CP je predvideno 120 m1 teh pilotov, pod 12\_2\_VP pa 324 m1. Prosimo za dopolnitev popisa del z določitvijo števila teh pilotov ali pa objavo situacijo izvedbe pilotiranja.  
lep pozdrav

ODGOVOR:

Za črpališče Livada so predvideni 4 piloti.

Za vakuumsko postajo Ilovica je predvidenih 8 pilotov.

Dopolnitev popisa ni potrebna.

1. **VPRAŠANJE** (Datum prejema: 31.05.2021   08:28)**:**

Spoštovani,  
kakšno dolžino predvidene hišne kanalizacije naj upoštevamo za postavko 6677 - izvedba hišne kanalizacije vakuumskega jaška.. v CENIKU? Brez določitve dolžine se ne da oblikovati cene na enoto!  
lp

ODGOVOR:

Upošteva naj se poprečna dolžina odcepa vakuumskega priključka od vakuumskega jaška do vakuumskega kanala v dolžini 6 m.

1. **VPRAŠANJE** (Datum prejema: 31.05.2021   15:33)**:**

Spoštovani!   
Kakšen naj bo lovilec olja in bencina v postavkah:

VP\_12\_3.26 Nabava, vgrajevanje in končna obdelava cestnih požiralnikov z lovilcem olja in bencna iz betonskih cevi fi 50cm, globine do 1.5m, kompletno z izkopom, zasipom in krovno ploščo z vgrajeno LT2 dežno rešetko dimenzije 400 x 400mm ter nosilnosti 250kN. kos 2,00

CP\_12\_3.32 Nabava, vgrajevanje in končna obdelava cestnih požiralnikov z lovilcem olja in bencna iz betonskih cevi fi 50cm, globine do 1.5m, kompletno z izkopom, zasipom in krovno ploščo z vgrajeno LTŽ dežno rešetko dimenzije 400 x 400mm ter nosilnosti 250kN. kos 2,00   
Hvala.

ODGOVOR:

Prilagamo detajl požiralnika z lovilcem.

1. **VPRAŠANJE** (Datum prejema: 31.05.2021   21:19)**:**

Pozdravljeni,  
prosimo za podaljšanje roka za oddajo ponudb za 7 dni zaradi pozne objave odgovorov na vprašanja,  
vnaprej se zahvaljujemo

ODGOVOR:

Naročnik podaljšuje rok za oddajo ponudb, tako da se sedaj glasi:   
Rok za oddajo ponudb: 14.06.2021, do vključno 10:00 ure   
Odpiranje ponudb: 14.06.2021, ob 10:01 uri.

1. **VPRAŠANJE** (Datum prejema: 01.06.2021   07:57)**:**

Spoštovani!   
Za spodnji postavki bi potrebovali podatke:   
1. Koliko pilotov (število) se izvede pri posamezni postavki   
2. Količina armature za 1 m pilota oz. za posamezno postavko (v kg)   
3. Količina betona za 1 m pilota oz. za posamezno postavko (v m3)   
CP\_12\_1.15 Izvedba pilotov CFA premera 60cm z vgradnjo armature po celotni dolžini. Skupaj z vsemi potrebnimi deli in materiali (zakoličba pilotov, armatura, betoniranje, premiki strojev, odbijanje glav na končno koto, meritve zveznosti in geodetski posnetek izvedenega stanja. m1 120,00

VP\_12\_1.19 Izvedba pilotov CFA premera 60cm z vgradnjo armature po celotni dolžini. Skupaj z vsemi potrebnimi deli in materiali (zakoličba pilotov, armatura, betoniranje, premiki strojev, odbijanje glav na končno koto, meritve zveznosti in geodetski posnetek izvedenega stanja. m1 324,00   
Hvala.

ODGOVOR:

Za črpališče Livada (CP\_12\_1.15) so predvideni 4 piloti.

Za vakuumsko postajo Ilovica (VP\_12\_1.19)  je predvidenih 8 pilotov.

Upošteva naj se količina armature 120 kg/m3 betona, oziroma cca 35 €/m pilota.

Opozarjamo, da je poraba betona v barjanskih tleh lahko od 20-30 % večja kot je računska.

1. **VPRAŠANJE** (Datum prejema: 01.06.2021   08:57)**:**

Spoštovani,  
predmet javnega naročila »ODVAJANJE IN ČIŠČENJE ODPADNE VODE NA OBMOČJU VODONOSNIKA LJUBLJANSKEGA POLJA DEL 3: DOGRADITEV JAVNE KANALIZACIJE V AGLOMERACIJAH NAD 2000 PE V MOL: OBMOČJA ŠT. 4 DEL, 12, 13.2 13.3. DEL, 14.2. DEL, 15, 16, 17, 22, 26 2. DEL« vključuje več območij, ki so lokacijsko različne. Predračun pa je sestavljen na osnovi enotnega cenika za vsa območja.   
Sprašujemo vas, kako naj upoštevamo različne transportne razdalje virov (npr. gramoza, deponij), ki se po posameznih območjih/ulicah lahko zelo razlikujejo? Ali lahko po posameznih območjih/ulicah vnesemo drugačne cene na enoto?

Hvala!

ODGOVOR:

Glede na to, da so znane lokacije gradbišč, naj se v postavke cenika, kjer je zajet tudi prevoz, ta strošek vključi kot neko povprečje. Enotni cenik je vzpostavljen kot osnova pri določanju cen, lahko pa se v posameznih območjih, za katere ponudnik ocenjuje drugačno ceno od cene podane v ceniku (upoštevaje utemeljene razloge), le – to navede.

1. **VPRAŠANJE** (Datum prejema: 01.06.2021   09:54)**:**

Za postavko:   
3320 - Globinsko temeljenje AB podložne plošče posteljice vakuumskega kanala z nabavo, dobavo in zabijanjem lesenih pilotov fi 25 cm, h= 6,0 m, e=1,50 m, vključno z rezanjem glav pilotov na projektirano višino. Vtiskanje pilotov v cik-cak zaporedju z medsebojno razdaljo 0,50 m, z vgradnjo pilotov na razdalji 1m v osi kanala. Glave pilotov gledajo 10 cm nad izkopom. Potrebo po izvedbi lesenih pilotov potrdi geotehnični nadzor glede na ugotovljeno kvaliteto temeljnih tal.   
Prosimo za podatek kolikšna je osna razdalja med piloti - prosimo za objavo načrta.

ODGOVOR:

Prilagamo detajl tlorisnega razporeda pilotov.

Lep pozdrav!

**JAVNI HOLDING Ljubljana, d.o.o.**

Sektor za javna naročila